Munisipaliteit se geld tydens transitorooftog gesteelGroup Four Security Services-geldwa (Argieffoto) Kontant wat aan die Abaqulusi plaaslike munisipaliteit in KwaZulu-Natal behoort, is Vrydag tydens ŉ transitorooftog buite die munisipale kantoor gesteel. “ŉ Geldwa van Group Four Security Services het die geld by die kantoor in Vryheid opgelaai toe vier gewapende mans toegeslaan het,” het kapt. Thulani Zwane, woordvoerder van die polisie, gesê. “Die veiligheidswagte is ontwapen en die vier het gevlug met ŉ onbekende hoeveelheid geld.” Die polisie ondersoek ŉ saak van gewapende roof.